Nye takter begyndte i juni [[1993]] da det første frie valg så dagens lys. Hutuen [[Melchior Ndadaye]] blev [[præsident]], men tutsierne havde stadig magten over [[hær]]en. Allerede i oktober 1993 afsatte og dræbte [[militær]]et præsidenten. Vrede tilhængere af [[Ndadaye]] begyndte at dræbe medlemmer af det tutsi-styrede parti. En ny hutupræsident blev valgt, men da han og [[Rwanda]]s præsident sad i fly på vej hjem fra fredsforhandlinger i [[Tanzania]], blev de skudt ned. Det førte til regulær [[borgerkrig]]. Flere forsøg på at skabe fred med [[statskup]] slog fejl. I [[2000]] indgik de fleste stridende parter [[fredsaftale]]r. Det første rigtige valg blev holdt i [[2005]] og en hutu, [[Pierre Nkurunziza]], vandt. I [[2006]] ophævede man [[undtagelsestilstand]]en som havde stået på siden 1993, og dermed var der officielt [[fred]].
Politik Historie Tidligere_riger,_stater,_protektorater,_kolonier_og_lande